איימי גרסיה

איימי סנדימס גרסיה לופז דה אורדונז (באנגלית: Aimee Sandimés Garcia López de Ordóñez; נולדה ב-28 בנובמבר 1978) היא שחקנית אמריקאית. מוכרת בשל תפקידה כורוניקה פאלמרו בסיטקום של ABC; "ג'ורג' לופז", מתפקידה כאיבון סאנצ'ז בדרמת התקופתית "וגאס" ברשת CBS, מתפקידה כג'יימי בטיסטה בסדרה "דקסטר" ברשת שואוטיים ובתור השוטרת אלה לופז בסדרה "לוציפר" ברשת FOX. גרסיה נולדה בשיקגו, אילינוי. אביה, הקטור, נולד בסן חואן, פוארטו ריקו, שירת בכוחות המזוינים של ארצות הברית בצבא ארצות הברית, ואימהּ, אלואיסה, הייתה רופאת שיניים שנולדה באידלגו, מקסיקו. גרסיה החלה לשחק בפרסומות כילדה, ובגיל שבע החלה לשחק בתיאטרון המקומי. בזמן לימודיה בתיכון היא לקחה שיעורי משחק בסדנת תיאטרון מקומית. באוניברסיטת נורת'ווסטרן היא למדה תואר משולש, בכלכלה, עיתונאות וצרפתית, ובמקביל הופיעה בהצגות ובמחזות זמר מקומיים. לאחר סיום לימודיה היא עברה לניו יורק ועבדה עבור אנליסט בקרן נאמנות במשך שנה אחת, אך בשנת 2002 עברה ללוס אנג'לס על מנת להתמקד בקריירת המשחק שלה. בשנים 2002–2003 שיחקה בתפקיד ראשי בסיטקום "Greetings from Tucson" (אנ'). בשנים 2003–2004 שיחקה בתפקיד ראשי בסיטקום "All About the Andersons" (אנ'). בשנת 2004 קריינה בסרט "ספנגליש" (אנ'), בו כיכבו אדם סנדלר וטיאה ליאוני, שהיה כישלון קופתי. בשנת 2005 שיחקה בתפקיד מרכזי בסרט "מושחתים" (אנ'). בשנים 2006–2007 שיחקה בתפקיד מרכזי בעונה החמישית והשישית של הסיטקום המצליח "ג'ורג' לופז" ברשת ABC. בשנת 2007 שיחקה בתפקיד מרכזי בסרט האימה "Dead Tone" (אנ'). בשנת 2009 שיחקה בתפקיד מרכזי בסרט "B-Girl" (אנ'). בשנים 2009–2010 שיחקה בתפקיד הראשי בדרמה הרפואית של רשת NBC, "טראומה" (אנ'). בשנת 2011 שיחקה בתפקיד הראשי בסרט הקומדיה "Convincing Clooney" (אנ'). בשנים 2011–2013 גילמה את דמותה של ג'יימי בטיסטה, שהופיעה כדמות משנית בעונות 6–7 וכדמות מרכזית בעונה השמינית של סדרת הטלוויזיה המצליחה "דקסטר". על תפקידה בסדרה הייתה מועמדת לפרס גילדת שחקני המסך לאנסמבל השחקנים הטוב ביותר בסדרת דרמה. בשנים 2012–2013 שיחקה בתפקיד משני בסדרת הטלוויזיה "וגאס". בשנת 2016 שיחקה בתפקיד ראשי בסדרת הטלוויזיה "שעת שיא" (אנ'), שבוטלה לאחר עונה אחת. בשנים 2016–2021 שיחקה בתפקיד ראשי בסדרת הטלוויזיה של רשת FOX; "לוציפר", כשגילמה את דמותה של השוטרת אלה לופז, מעונתה השנייה עד לסיומה בתום עונתה השישית. בשנת 2018 שיחקה בתפקיד הראשי בסרט גיבורי העל "El Chicano" (אנ'). בשנת 2019 דיבבה את דניס בסרט "משפחת אדמס". משנת 2021 היא מדבבת את דמותה של ג'ודי רמירז-טארלטון בסדרת האנימציה "מודוק", המבוססת על דמותו של נבל העל מודוק, המופיע בחוברות הקומיקס ביקום מארוול קומיקס. באותה שנה שיחקה בסרט הטלוויזיה של ערוץ לייפטיים "Holiday in Santa Fe" לצדם של מריו לופז ואמרוד טוביה. היא שיחקה כאורחת במספר של סרטים וסדרות טלוויזיה, כגון "בחורה טובה", "D.E.B.S.", "ER", "אנג'ל", "לאס וגאס", "CSI: ניו יורק", "CSI", "על טבעי", "CSI: מיאמי", "בונז", "איש משפחה", "הוואי חמש-אפס", "אין לו אלוהים" ועוד. גרסיה מתגוררת כיום בלוס אנג'לס, קליפורניה. בעברה יצאה עם הכדורגלן האנגלי אנתוני קוק. מדיה וקבצים בנושא איימי גרסיה בוויקישיתוף איימי גרסיה, ברשת החברתית אקס (טוויטר) איימי גרסיה, ברשת החברתית אינסטגרם איימי גרסיה, במסד הנתונים הקולנועיים IMDb (באנגלית) איימי גרסיה, באתר AllMovie (באנגלית) איימי גרסיה, באתר Rotten Tomatoes (באנגלית) איימי גרסיה, באתר Metacritic (באנגלית) איימי גרסיה, במסד הנתונים הקולנועיים KinoPoisk (ברוסית) איימי גרסיה, באתר MusicBrainz (באנגלית) Nunn, Jerry (23 בנובמבר 2011). "Interview: Aimee Garcia". Gozamos.com. נבדק ב-1 בספטמבר 2015. {{cite web}}: (עזרה) "In character: Aimee Garcia". Chicago Splash. 5 באוגוסט 2013. נבדק ב-12 במרץ 2018. {{cite web}}: (עזרה) Coughlin, Joe (18 בדצמבר 2016). "'Chicago always lives in my heart' — Aimee Garcia". Chicagoly. אורכב מ-המקור ב-24 בדצמבר 2016. נבדק ב-11 במרץ 2018. {{cite web}}: (עזרה) "Complete List of 2012 SAG Award Winners and Nominees". Reuters. 29 בינואר 2012. נבדק ב-12 במרץ 2018. {{cite web}}: (עזרה) Mason, Charlie (23 ביוני 2016). "Lucifer Adds Aimee Garcia for Season 2". TVLine. נבדק ב-8 באוגוסט 2016. {{cite web}}: (עזרה) Scheck, Frank (1 במאי 2019). "'El Chicano': Film Review". The Hollywood Reporter. נבדק ב-2 במאי 2019. {{cite news}}: (עזרה) Kit, Borys (17 בספטמבר 2012). "'Dexter' Actress Joins MGM's 'Robocop' (Exclusive)". The Hollywood Reporter. נבדק ב-11 במרץ 2018. {{cite web}}: (עזרה)